გეორგ ოტსი

გეორგ ოტსი ( დ. 21 მარტი, 1920, პეტროგრადი — გ. 5 სექტემბერი, 1975, ტალინი) — ესტონელი მომღერალი, ბარიტონი. სსრკ სახალხო არტისტი (1960), სკკპ წევრი 1946 წლიდან. მომღერალ კაარელ ოტსის შვილი.

 ბიოგრაფია 
1951 წელს დაამთავრა ტალინის კონსერვატორია ტიიტ კუუზიკის კლასით. 1944 წელს სწავლა დაიწყო ტალინის მუსიკალურ სასწავლებელში, რომელიც ექსტერნით 2 წელიწადში დაასრულა. 1944 წლიდან გუნდის არტისტია, 1945 წლიდან ოპერისა და ბალეტის თეატრის — „ესტონეთის“ სოლისტი. მისთვის ერთნაირად იყო ახლოს ოპერა, ოპერეტა, კამერული მუსიკა, საბჭოთა კომპოზიტორების სიმღერები. შექმნა სხვადასხვა ხასიათის იერი, მათ შორის: ონეგინი (პეტრე ჩაიკოვსკის „ევგენი ონეგინი“, სსრკ სახელმწიფო პრემია, 1950), მალატესტა (გაეტანო დონიცეტიის „დონ პასკუალე“), რიგოლეტო, იაგო (ჯუზეპე  ვერდის „რიგოლეტო“, „ოტელო“), თავადი ლევანი (ვ. დოლიძის „ქეთო და კოტე“), მეელისი (ვილემ კაპის „ლემბიტუ“), ოლეგ კოშევოი (იულიი მეიტუსის „ახალგაზრდა გვარდია“), დანილო (ფერენც (ფრანც) ლეჰარი „მხიარული ქვრივი“), ტასილო (იმრე კალმანის „მარიცა“) და სხვა.

მინი|200პქ|მარცხნივ| ოტსის საფლავი ტალინში

იღებდნენ კინოში, აღსანიშნავია ფილმები „შუქი კოორდში“ (სსრკ სახელმწიფო პრემია, 1952) და „მისტერ იქსი“, აგრეთვე ფილმი-ოპერა „დემონი“. 1968 წელს საკონცერტო პროგრამებისთვის მიენიჭა სსრკ სახელმწიფო პრემია. გასტროლებს მართავდა მრავალ ქვეყანაში.

1972 წელს თავის ტვინის კიბოს დიაგნოზი დაუსვეს. გადაიტანა 8 ოპერაცია და თვალის ამპუტაცია. მიუხედავად ამისა, სიცოცხლის ბოლომდე განაგრძობდა მუშაობას. გარდაიცვალა 1975 წლის 5 სექტემბერს, 55 წლის ასაკში. დაკრძალულია ტალინში, მეტსაკალმისტუს პანთეონში. 

 ჯილდოები და აღიარება 
 ესტონეთის სსრ-ის დამსახურებული არტისტი (1953)
 ესტონეთის სსრ-ის სახალხო არტისტი (1956)
 სსრკ სახალხო არტისტი (1960)
 მეორე ხარისხის სტალინური პრემია ლიტერატურისა და ხელოვნების დარგში (1950) — პეტრე ჩაიკოვსკის ოპერა „ევგენი ონეგინში“ მთავარი პარტიის შესრულებისთვის
 მესამე ხარისხის სტალინური პრემია ლიტერატურისა და ხელოვნების დარგში (1952) — პაულ რუნგეს როლის შესრულებისთვის ფილმში „შუქი კოორდში“.
 სსრკ-ის სახელმწიფო პრემია (1968) — საკონცერტო პროგრამებისთვის 1965-1966 და 1966-1967 წლებში
 ესტონეთის სსრ-ის სახელმწიფო პრემია (1975)
 ლენინის ორდენი (1970)
 შრომის წითელი დროშის ორდენი (1956)
 ორდენი საპატიო ნიშანი (1950) 
 მედალი „ვ. ი. ლენინის დაბადებიდან 100 წლისთავის აღსანიშნავად“  

 რესურსები ინტერნეტში 

 გეორგ ოტსი — ცნობები 


სქოლიო

კატეგორია:დაბადებული 21 მარტი
კატეგორია:დაბადებული 1920
კატეგორია:გარდაცვლილი 5 სექტემბერი
კატეგორია:გარდაცვლილი 1975
კატეგორია:ესტონელი საოპერო მომღერლები
კატეგორია:სსრკ-ის სახალხო არტისტები
კატეგორია:ესტონეთის სსრ-ის სახალხო არტისტები
კატეგორია:ესტონეთის სსრ-ის დამსახურებული არტისტები
კატეგორია:ლენინის ორდენის კავალრები
კატეგორია:სსრკ-ის სახელმწიფო პრემიის ლაურეატები
კატეგორია:სტალინური პრემიის ლაურეატები
კატეგორია:საპატიო ნიშნის ორდენის კავალრები
კატეგორია:შრომის წითელი დროშის ორდენის კავალრები
კატეგორია:ვლადიმერ ლენინის დაბადების 100 წლისთავის აღსანიშნავი მედლით დაჯილდოებულები
კატეგორია:მსახიობები ანბანის მიხედვით